Akkommodasie beskik oor 4 volledig toegeruste selfsorg-eenhede wat uitstekende uitsigte op die berge bied. Elke eenheid het 'n en suite-badkamer met 'n stort en 'n kombuisie. Daar is geriewe soos 'n TV met DStv, 'n verwarmer en 'n waaier. Gaste het ook toegang tot 300 MB gratis WiFi per dag.
Daar is gemeenskaplike braaigeriewe in die tuin en veilige parkeerplek. Die omgewing is 'n voëlkyker se paradys. Die Onrusrivier kabbel deur die landg…
Daar is gemeenskaplike braaigeriewe in die tuin en veilige parkeerplek. Die omgewing is 'n voëlkyker se paradys. Die Onrusrivier kabbel deur die landgoed en jy kan lekker soontoe wandel en jouself vergaap aan die aantal voëls in die omtrek.
Robin's Nest is stapafstand van die Hemel-en-Aarde-vallei en die Hermanuspieterfontein- en Whalehaven-wynkelders. Gaste kan die kosmarkies en wyne op Saterdae by die bogenoemde plekke gaan geniet. Die Hemel-en-Aarde-vallei is die tuiste van nog 'n paar ander bekende kelders soos Bouchard Finlayson, Sumaridge, Newton Johnston en Creations.
Ons is 3,5 km van Onrus-strand en die getypoel by Vermont af. Sandbaai is 2 km ver en die beroemde Grotto- en Voëlklip-strande is 8 km van die eenhede af. Hermanus is 3 km weg en 'n gunsteling onder walviskykers gedurende die seisoen.